Еуразиялық одақ елдерінде дүрбелең басталды
"Еуразиялық одақ елдерінде дүрбелең басталды" | "https://abai.kz/post/49097"
TITLE: Еуразиялық одақ елдерінде дүрбелең басталды
URL: https://abai.kz/post/49097
META: "Еуразиялық одақ елдерінде дүрбелең басталды" | "https://abai.kz/post/49097"
DATE: 27.03.2017
AUTHOR(s): Шәріпхан Қайсар
TOTAL WORDS: 136
TEXT: Соңғы күндері әлемнің назары Еуразиялық Одақ елдеріне ауды. Ресейдің көптеген қалаларында, Беларуссияның астанасы Минскіде және Қырғызстанның бас қаласы Бішкекте халық толқып, өз ойларын алаңда тұрып білдіруге талпынып жатыр. Ресейде не болып жатыр? Ресейдің бірнеше қаласында сыбайлас жемқорлыққа қарсы наразылық акциясы өтіп жатыр. Оппозиция жетекшісі Алексей Навальный құрған жемқорлықпен күрес қорының зерттеуі Ресейдің премьер-министрі Дмитрий Медведевтің заңсыз жиған байлығын әшкерелеген. Бүгін Навальныйды ұстап әкеткені хабарланды. Ресей бұқарасы Медведевтің «менбілемдігіне» демократиялық жолмен қарсы тұрмақ ниетте. Олар Ресейдің жүз қаласында наразылық шеруін ұйымдастыруды жоспарлап отыр. Қазір Алексей Навальный мен оның екі жүзден астам жақтасы ұсталған. Сонда да қарсылық акциясы жалғасып жатыр. Минискіде не болып жатыр? Бішкекте не болып жатыр? Бішкекте бұрынғы депутат Садыр Жапаровтың тұтқындалуына наразылық танытқан топқа полиция күш қолданған. Ал Минскіде милиция жасағы бейбіт шеруге шыққандарды аямады. Кәрі демей, жас демей бәрін күштеп көлігіне тиеп әкетті. Abai.kz
